AP ยอดขายคอนโด 1H58 โตแกร่งแนะนำซื้อราคาเป้าหมาย 8.80 บาท
AP ยอดขาย (Presales) คอนโด ครึ่งแรกปี58 เติบโตแข็งแกร่ง 189% เทียบช่วงเดียวกันของปีก่อนอีกทั้งการเปิดขายคอนโด 4 แห่งเมื่อไม่นานมานี้ ก็ประสบความสำเร็จเป็นอย่างสูง สำหรับข่าวที่มีโครงการ 1 แห่งได้รับความเสียหายจากการที่บ้านทรุดตัว ทางบริษัทเห็นว่าจะได้รับผลกระทบน้อย เพราะปกติแล้วจะมีการกันเงินสำหรับเหตุการณ์ต่างๆที่มีความไม่แน่นอนเกิดขึ้นปีละ 300 ล้านบาท แต่ทางผู้บริหารคาดว่าความเสียหายจากโครงการนี้จะไม่เกิน 30 ล้านบาท และยังเชื่อมั่นว่าโครงสร้างบ้านนั้นไม่ได้รับผลกระทบ แนะนำซื้อราคาเป้าหมาย 8.80 บาท
14 ก.ค. 2558

บล.ดีบีเอส วิคเคอร์ส ระบุในบทวิเคราะห์วันนี้ (14 ก.ค. ) ว่า บริษัท เอพี (ไทยแลนด์) จำกัด (มหาชน) หรือ AP ยอดขาย (Presales) คอนโด ครึ่งแรกปี58 เติบโตแข็งแกร่ง 189% เทียบช่วงเดียวกันของปีก่อนอีกทั้งการเปิดขายคอนโด 4 แห่งเมื่อไม่นานมานี้ ก็ประสบความสำเร็จเป็นอย่างสูง
ด้านยอดขายแนวราบในรอบครึ่งแรกปี 58 ก็ยังอยู่ในเกณฑ์ดีเพิ่ม 10% เทียบช่วงเดียวกันของปีก่อนและรวมยอดขายทั้งหมดในรอบ ครึ่งแรกปี 58 คิดเป็นสัดส่วน 61% เทียบกับเป้าขายปีนี้ที่ 28.3 พันล้านบาทแล้ว ถือว่ามีโอกาสที่จะบรรลุเป้าหมายได้ สำหรับแนวโน้มอัตรากำไรขั้นต้นคือ แม้ว่าครึ่งแรกปี58 อ่อนลง แต่คาดว่าครึ่งหลังปี 58 จะปรับตัวได้ดีขึ้น
สำหรับข่าวที่มีโครงการ 1 แห่งได้รับความเสียหายจากการที่บ้านทรุดตัว ทางบริษัทเห็นว่าจะได้รับผลกระทบน้อย เพราะปกติแล้วจะมีการกันเงินสำหรับเหตุการณ์ต่างๆที่มีความไม่แน่นอนเกิดขึ้นปีละ 300 ล้านบาท แต่ทางผู้บริหารคาดว่าความเสียหายจากโครงการนี้จะไม่เกิน 30 ล้านบาท และยังเชื่อมั่นว่าโครงสร้างบ้านนั้นไม่ได้รับผลกระทบ แนะนำซื้อราคาเป้าหมาย 8.80 บาท